כריסטיאנו רונאלדו

כריסטיאנו רונאלדו דּוֹס סַאנְטוֹס אוויירו (בפורטוגזית: Cristiano Ronaldo dos Santos Aveiro, הגייה: kɾɨʃtiˈɐnu ʁuˈnaɫdu; נולד ב-5 בפברואר 1985) הוא כדורגלן פורטוגלי המשחק בעמדות הקיצוני והחלוץ בא-נסר מליגת העל הסעודית ובנבחרת פורטוגל, בה הוא משמש כקפטן. רונאלדו זכה בחמישה כדורי זהב וארבע נעלי זהב אירופאיות, זכה ב־34 תארים בקריירה, כולל שבע אליפויות ליגה, חמישה תוארי ליגת האלופות ואליפות אירופה אחת. רונאלדו הוא שיאן ההופעות (183), השערים (140) והבישולים (42) בכל הזמנים בליגת האלופות, מלך השערים של אליפות אירופה בכדורגל (14), מלך השערים הבינלאומיים (132) ושיאן ההופעות הבינלאומיות (214). רונאלדו הוא אחד השחקנים הבודדים שרשמו למעלה מ־1,100 הופעות רשמיות וכבשו למעלה מ־900 שערים עבור המועדון והנבחרת הלאומית. לפי הפדרציה הבינלאומית להיסטוריה וסטטיסטיקה של הכדורגל, רונאלדו הוא כובש השערים הפורה ביותר, עם 900 שערים. הישגיו האישיים והקבוצתיים קיבעו את מעמדו כאחד מגדולי הכדורגלנים בכל הזמנים ובעיני לא מעט אנשי מקצוע גם הגדול שבהם. רונאלדו החל את הקריירה הבוגרת שלו בספורטינג ליסבון, לפני שעבר למנצ'סטר יונייטד ב־2003. הוא זכה בגביע ה-FA בשנתו הראשונה, שלוש אליפויות אנגליה רצופות, ליגת האלופות וגביע העולם למועדונים; ובגיל 23 זכה בכדור הזהב הראשון שלו. ב־2009 עבר רונאלדו לריאל מדריד ששברה את שיא ההעברות עם 94 מיליון יורו. בתשע שנים בקבוצה, הוא זכה בשתי אליפויות ספרד, ארבעה תוארי ליגת האלופות בתוך חמש שנים וארבעה כדורי זהב. בנוסף, הוא הפך למלך השערים של ריאל מדריד בכל הזמנים (450), מלך השערים בכל הזמנים בליגת האלופות, והיה מלך השערים של הטורניר שש עונות ברציפות (2012/13–2017/18), כולל שיא של 17 שערים בעונה אחת (2013/2014). ב־2018 עבר ליובנטוס תמורת 104 מיליון אירו וזכה עימה בשתי אליפויות איטליה, תוך שהוא הופך לשחקן הראשון שזוכה במלכות השערים בליגה האנגלית, הספרדית והאיטלקית. ב־2021 חזר למנצ'סטר יונייטד, שם שיחק במשך שנה וחצי עד שחוזהו בוטל בשלהי 2022. את דרכו בנבחרת פורטוגל החל רונאלדו בגיל 18, ומאז רשם למעלה מ־200 הופעות ו־132 שערים ברמה הבינלאומית, והוא השיאן העולמי בשתי קטגוריות אלו של הופעות ושערים לשחקן בודד במדים הלאומיים, והראשון בהיסטוריה לרשום 200 הופעות בין-לאומיות. רונאלדו שיחק עם נבחרתו בשנים עשר טורנירים גדולים (חמישה גביעי עולם, חמש אליפויות אירופה, גביע הקונפדרציות וגמר ליגת האומות) וכבש בכולם; הוא כבש את שערו הבינלאומי הראשון ביורו 2004, אז הפסיד עם נבחרתו בגמר לנבחרת יוון. ב־2008 הפך לקפטן הנבחרת, וב־2015 נבחר לכדורגלן הפורטוגלי הטוב ביותר בכל הזמנים על ידי התאחדות הכדורגל הפורטוגלית. בשנה שלאחר מכן הוא הוביל את פורטוגל לזכייה ביורו 2016, זכייה שהייתה לתואר הבינלאומי הראשון של פורטוגל, ובנוסף זכה בנעל הכסף של הטורניר. על הישג זה הוא זכה בכדור הזהב השלישי שלו. ב־2017 הוא סיים עם נבחרתו במקום השלישי בגביע הקונפדרציות, וב־2019 הוביל אותה לזכייה בליגת האומות. אלו הם שני התארים היחידים בהם זכתה נבחרת פורטוגל אי פעם. ביורו 2020 הודחה פורטוגל כבר בשלב שמינית הגמר, אך רונאלדו זכה בנעל הזהב של הטורניר עם חמישה שערים. על הישגיו ותרומתו לנבחרת, זכה ב־2014 בתואר אצולה. רונאלדו הוא אחד הספורטאים העשירים והרווחיים ביותר, והוא הכדורגלן הראשון והספורטאי השלישי לחצות את קו מיליארד הדולר בקריירה. רונאלדו היה הספורטאי המרוויח בעולם לפי פורבס בשנים 2016 ו־2017, ודורג כאתלט המפורסם בעולם בשנים 2016–2019 על ידי ESPN. ב־2014 נכלל ברשימת 100 האנשים המשפיעים ביותר בעולם של מגזין טיים. רונאלדו הוא האדם הנעקב ביותר באינסטגרם ובפייסבוק, והגיע למעל מיליארד עוקבים בסך הכל ברשתות החברתיות. כריסטיאנו רונאלדו דוס סנטוס אוויירו נולד ב־5 בפברואר 1985 בפונשל, בירת מדיירה שבפורטוגל. הוא היה הבן הרביעי והאחרון במשפחה קשת יום: אמו, מריה דולורס דוס סנטוס ויווירו דה אוויירו עבדה כטבחית, ואביו, חוסה דיניס אוויירו, היה חייל משוחרר בצבא פורטוגל שסבל מאלכוהוליזם ועבד כגנן עירוני. הוא נקרא על שם רונלד רייגן, נשיא ארצות הברית דאז, שהיה כוכב קולנוע נערץ על אביו. אמו סיפרה כי רצתה לבצע הפלה מלאכותית בגלל העוני, האלכוהוליזם של אבי המשפחה והעובדה כי כבר היו לה שלושה ילדים, אך הרופא המקומי סירב לבצע את ההפלה. רונאלדו גדל בבית נוצרי־קתולי עני, כשהוא חולק את חדרו עם אחיו הגדול הוגו, ושתי אחיותיו אלמה וקטיה (אנ'). בגיל שבע הצטרף למחלקת הנוער של המועדון השכונתי אנדוריניה (אנ'), בה אביו עבד כאפסנאי, ושם שיחק בשנים 1992–1995. לאחר מכן שיחק שנתיים בנסיונל מדיירה, אחת משתי הקבוצות הגדולות במדיירה. ב־1997, בגיל 12, הוא נשלח למבחנים בני שלושה ימים בספורטינג ליסבון, אחת משלוש הקבוצות הגדולות בפורטוגל, שהתרשמה והחתימה אותו תמורת 1,500 לירה שטרלינג. כבר בגיל צעיר הציג רונאלדו כישרון בכדורגל. יכולות אלו הובילו להתעניינות מצד קבוצות כדורגל שונות בפורטוגל. הסוכן הפורטוגלי ז'ורז'ה מנדש זיהה את הכישרון הטמון בו, ולקח אותו תחת חסותו. למרות הצעות מפורטו ובואבישטה, בחר רונאלדו לשחק בקבוצת הנוער של ספורטינג ליסבון, הקבוצה אותה אהד משחר ילדותו. רונאלדו המשיך לפתח את כישרונו במחלקות הנוער השונות של הקבוצה, ובעונתו הראשונה במועדון אף שותף באימוני ובמשחקי הקבוצה הבוגרת. בגיל 17, ערך רונאלדו את הופעת הבכורה שלו, נגד מוריירנסה. במשחק זה, כבש שני שערי בכורה. בהמשך דרכו בקבוצה, הרבה רונאלדו לעשות, כאשר כבש שער נוסף - נגד יריבתה של ספורטינג, אשר טענה אף היא לאליפות פורטוגל, בואבישטה. באליפות אירופה עד גיל 19, נצפה רונאלדו על ידי סקאוטים של הקבוצות ליברפול ויובנטוס, בעת משחקה של נבחרת פורטוגל עד גיל 19, נגד נבחרתה של אנגליה, בה הדיחה הנבחרת הפורטוגלית את האנגלית. סקאוטים אלה התרשמו עמוקות מיכולתו האישית הגבוהה. לאחר שהצטיין ונבחר ל"שחקן המשחק" במשחק ידידות בו ניצחה קבוצתו ספורטינג ליסבון את מנצ'סטר יונייטד 1:3 ולאחר הפצרת השחקנים במאמן הוותיק אלכס פרגוסון להחתימו, חתם רונאלדו בקבוצת מנצ'סטר יונייטד. ב-12 באוגוסט 2003 הוצג רונאלדו באצטדיון אולד טראפורד. משחק הבכורה של רונאלדו במועדון הייתה במשחק נגד בולטון במחזור הפתיחה של הפרמייר ליג. רונאלדו שיחק היטב, ולמחרת התקשורת הכריזה עליו כאחד השחקנים הטובים ביותר ששיחקו ביונייטד, כשהיא משווה אותו לאגדת הכדורגל ג'ורג' בסט[דרוש מקור]. שערו הראשון במדי יונייטד היה ב-20 במרץ 2004, בניצחון 0:3 באולד טראפורד על טוטנהאם הוטספר. עונת 2006/2007 הייתה עונתו הטובה ביותר במועדון עד אז, במהלכה הבקיע 23 שערים ובישל 20 נוספים. ב-13 באפריל 2007 חתם על הארכת חוזהו ביונייטד תמורת שכר של 120,000 לירות שטרלינג לשבוע, נתון אשר הפך את רונאלדו לשחקן היקר ביותר בתולדות המועדון. בעונת 2007/2008 כבש רונאלדו 43 שערים בכל המסגרות וכן סיים במקום השלישי בהצבעות לכדורגלן השנה בעולם של פיפ"א לשנת 2007, אחרי ליונל מסי וקאקה. בליגה, עזר למנצ'סטר יונייטד לזכות באליפות בפעם השנייה ברציפות עם 31 שערי ליגה שהובילו לזכייתו בנעל הזהב האירופית, כמבקיע המוביל ביבשת. הוא היה מלך שערי ליגת האלופות עם 8 שערים, אחד מהם היה במשחק הגמר מול צ'לסי, שבו ניצחה מנצ'סטר וזכתה בטורניר. רונאלדו נבחר לשחקן המצטיין בטורניר. בעקבות עונה זו, זכה רונאלדו בפרסי כדור הזהב וכדורגלן השנה בעולם לשנת 2008. בעונת 2008/2009 רונאלדו הבקיע 18 שערי ליגה וזכה עם מנצ'סטר באליפות השלישית ברציפות, וכן סייע לקבוצתו להעפיל שוב לגמר ליגת האלופות, שבו הפסידה הקבוצה לברצלונה. ב-11 ביוני 2009, עבר כריסטיאנו רונאלדו לריאל מדריד הספרדית תמורת 94 מיליון אירו. בכך שבר את שיא ההעברה היקרה ביותר בהיסטוריית הכדורגל. את שערו הראשון במדי ריאל כבש כבר במחזור הפתיחה של עונת 2009/2010 בלה ליגה, בניצחון נגד דפורטיבו לה קורוניה. את שערו ה-200 בכל הקריירה כבש במדי ריאל מדריד, במשחק מול ולנסיה, בעונת 2010/2011, במחזור ה-14, בו ניצחה ריאל מדריד 0:2 משני שערים של רונאלדו. כמו כן, באותה העונה, כבש רונאלדו רביעייה במשחק ליגה נגד סביליה. באותה העונה כבש רונאלדו ארבעים שערי ליגה, ושבר בזמנו את שיא ההבקעות לעונה בודדת, כשהשיא הקודם עמד על 38 שערים, אותם כבש הוגו סאנצ'ס, ששיחק אף הוא בריאל מדריד. את שערו ה-100 במדי ריאל מדריד, כבש רונאלדו בניצחון 0:2 נגד אולימפיק ליון בליגת האלופות. בעונה זו, בה זכתה ריאל באליפות ה-32 בתולדותיה, כבש רונאלדו 46 שערי ליגה ו-60 שערים בכל המסגרות. כמו כן, הגיעה ריאל בעונה זו לחצי גמר ליגת האלופות, בו הפסידה לבאיירן מינכן. ב-2 בפברואר 2013 כבש רונאלדו את השער העצמי הראשון בקריירה שלו, במשחק ליגה מול גרנאדה. שער עצמי זה גרם לריאל להפסיד במשחק זה 0-1. ב-15 בספטמבר 2013, האריך רונאלדו את חוזהו בריאל מדריד בשלוש שנים נוספות מעבר לחוזה המקורי, ואמור היה לסיים את החוזה שלו בקבוצה ביולי 2018. בנוסף היה לכדורגלן המרוויח בעולם, והרוויח בכל עונה סכום של כ-21 מיליוני אירו נטו. ב-13 בינואר 2014, זכה בכדור הזהב של פיפ"א. ב-25 במאי 2014, זכה יחד עם מדריד בליגת האלופות. במשחק הגמר כבש רונאלדו שער אחד, שהיה השער ה-17 שלו באותה שנה בליגת האלופות. בכך שבר את שיאו של מסי, והפך שיאן המבקיעים בעונה של ליגת האלופות. עם כיבוש שער זה נקבע ציון דרך נוסף, כאשר רונאלדו היה לשחקן השני בהיסטוריה שכובש בגמר ליגת האלופות בשתי קבוצות שונות. באותה עונה כבש רונאלדו 31 שערים, והיה שוב למלך השערים של הליגה הספרדית, בעברו את דייגו קוסטה ואת ליאו מסי. בעונה זו אף זכה בנעל הזהב האירופית, בצוותא עם חלוץ ליברפול לואיס סוארס. בעונה זו קבע שיא נוסף, כאשר הפך השחקן הראשון בהיסטוריה שכובש במהלך חמש עונות רצופות למעלה משלושים שערים בעונה. ב-6 בדצמבר 2014, במשחק של ריאל מדריד נגד סלטה ויגו, כבש רונאלדו את השלושער ה-23 שלו בליגה הספרדית, יותר מכל שחקן אחר בתולדות הליגה. עם כיבוש שערים אלה, קבע רונאלדו ציון דרך של כיבוש 200 שערי ליגה ב-178 הופעות במדי ריאל מדריד. ב-12 בינואר 2015, זכה בפעם השנייה ברציפות בפרס כדור הזהב של פיפ"א. ב-5 באפריל 2015, כבש לראשונה בקריירה חמישייה, במהלך משחק ליגה של מדריד נגד גרנדה. הייתה זו החמישייה הראשונה של שחקן ריאל מדריד מאז 2002 (פרננדו מוריינטס), והחמישייה הראשונה בליגה הספרדית הבכירה מאז 2012 (רדאמל פלקאו). שלושה ימים לאחר מכן, כבש שער נוסף במשחק הליגה נגד ראיו ואיקאנו. היה זה שערו ה-300 במדי מדריד בכל המסגרות. בעונת 2014/2015, כבש רונאלדו 48 שערי ליגה (שיא אישי), ו-61 שערים בכל המסגרות. ב-12 בספטמבר 2015, כבש רונאלדו חמישייה ובישל שער נוסף בניצחון 0:6 של ריאל מדריד על אספניול. בכך הפך מלך השערים של ריאל מדריד בכל הזמנים בליגה הספרדית. ב-30 בספטמבר 2015, כבש רונאלדו צמד בניצחונה של ריאל מדריד על מאלמה במסגרת ליגת האלופות. בכך עבר את ה-500 שערים בקריירה, והפך מלך השערים של ריאל מדריד בכל הזמנים, בעברו את ראול. בעת שבירת השיא, היו לזכותו 323 כיבושים ב-308 משחקים. ב-12 באפריל 2016, במסגרת רבע גמר ליגת האלופות נגד וולפסבורג, שיחק את אחד ממשחקיו הגדולים. קבוצתו הייתה בפיגור 0:2 מהמשחק הראשון. במשחק השני שנערך במדריד, כבש שלושער והוביל את קבוצתו לחצי הגמר. ב-28 במאי 2016, השתתף רונאלדו בגמר ליגת האלופות, בין ריאל מדריד ואתלטיקו מדריד. המשחק נגמר בתוצאה 1:1 לאחר 120 דקות. כתוצאה מכך, נערך בין הקבוצות דו-קרב בעיטות עונשין מאחד עשר מטרים. כריסטיאנו כבש את הפנדל המכריע, שקבע 5–3 לריאל, ותואר אלופת אירופה. בעונת 2016/2017 של ליגת האלופות, רונאלדו לא בלט בשלב הבתים, אך הצטיין בשלבי הנוק-אאוט, תוך שהוא כובש כמות רבה של שערים ושובר שיאים. ב-12 באפריל 2017, במשחקה של קבוצתו נגד באיירן מינכן ברבע גמר ליגת האלופות, כבש צמד שערים, שהעלו את מאזנו למאה שערים במסגרות האירופאיות - והיה לשחקן הראשון בהיסטוריה שהגיע למאזן הזה. במשחק הגומלין ב-18 באפריל, כבש רונאלדו שלושער, והפך לשחקן הראשון בהיסטוריה שכובש מאה שערים בליגת האלופות. בזכות 5 שעריו ברבע הגמר עלתה ריאל מדריד לחצי הגמר. בחצי הגמר כבש רונאלדו שלושער נוסף בדרבי נגד אתלטיקו מדריד. בגמר עצמו הבקיע רונאלדו צמד מול יובנטוס והוביל את ריאל מדריד לזכייה שנייה ברציפות בליגת האלופות. בנוסף, זכתה ריאל מדריד באליפות לה ליגה. בעקבות הישגיו והובלת ריאל לאליפות ולזכייה בליגת האלופות זכה רונאלדו ב-7 בדצמבר 2017 בפעם החמישית בפרס כדור הזהב של פיפ"א. את עונת 2017/2018 פתח רונאלדו בצורה מעורבת: בלה ליגה הוא מיעט לשחק ולהבקיע, אך בשלב הבתים של ליגת האלופות הוא הצטיין וכבש שערים רבים וקבע הישג היסטורי כאשר היה לכדורגלן הראשון שכבש בכל אחד ממשחקי שלב הבתים. הוא המשיך להצטיין גם בשלבי הנוק-אאוט והגיע לשיאו בשער בבעיטת מספריים בניצחון 3–0 מול יובנטוס ברבע הגמר. השער זכה לשבחים רבים ורונאלדו עצמו תיאר אותו כאחד משעריו הגדולים בקריירה. באותו משחק שבר רונאלדו שיא של 10 משחקים ברציפות בליגת האלופות בהם הבקיע שער. הוא הבקיע גם במשחק הגומלין ועזר לריאל להעפיל לחצי הגמר, ובסופו של דבר לזכות בפעם השלישית ברציפות בליגת האלופות. בלה ליגה סיים רונאלדו את העונה עם 26 שערים, שני רק לליאו מסי. לרונאלדו מאזן של 450 שערים ב-438 הופעות במדי ריאל מדריד מה שהופך אותו למלך השערים של המועדון בכל הזמנים. ביולי 2018 סוכמה רכישת רונאלדו מריאל מדריד על ידי יובנטוס, תמורת סכום של כ-100 מיליון אירו (116.7 מיליון דולר). ב-10 ביולי חתם רונאלדו על חוזה ל-4 שנים ביובנטוס בשכר של 30 מיליון אירו לעונה. ב-16 בספטמבר 2018 הבקיע רונאלדו את שער הבכורה בסרייה א' כאשר כבש צמד בניצחון של יובנטוס 2–1 על ססואולו. בינואר 2019 כבש רונאלדו את השער היחיד במשחק הסופר קאפ האיטלקי 2018 בו ניצחה יובנטוס את מילאן 1–0 וזכתה בתואר. רונאלדו כבש רק שער אחד בשלב הבתים של ליגת האלופות אך סייע ליובנטוס להעפיל לרבע הגמר אחרי ששלושער שלו במשחק הגומלין מחק פיגור של שני שערים מול אתלטיקו מדריד. בנובמבר 2020 הבקיע צמד נגד קליארי ובכך העלה את מאזנו ל-60 שערים בסרייה א' ב-69 הופעות. במאי 2021 רונאלדו כבש את שערו ה-100 במדי יובנטוס בכל המסגרות בניצחון 3–1 של קבוצתו על ססואולו. לרונאלדו מאזן של 101 שערים ב-132 הופעות במדי יובנטוס. ב-31 באוגוסט 2021 חתם רונאלדו במנצ'סטר יונייטד מהפרמייר ליג, וחזר אליה לאחר 12 עונות. החוזה למשך שנתיים עם אפשרות לעונה נוספת. יונייטד שילמה ליובנטוס 12.8 מיליון ליש"ט. כבר במשחק הבכורה לאחר החזרה הבקיע צמד שערים בניצחון 4–1 מול ניוקאסל יונייטד, ב-11 בספטמבר 2021. ב-2 בדצמבר 2021 כבש את שעריו ה-800 וה-801 בקריירה כשהבקיע צמד בניצחון 3–2 על ארסנל. בכך הפך רונאלדו לכובש הפורה ביותר בכל הזמנים והראשון שכבש למעלה מ-800 שערים רשמיים בבוגרים (לפי ה-IFFHS). ב-12 במרץ 2022 כבש שלושער בניצחון 3–2 על טוטנהאם הוטס פר. ב-16 באפריל 2022 כבש שלושער נוסף, בניצחון 3–2 על נוריץ' סיטי. בסך הכל סיים רונאלדו את העונה עם 18 שערי ליגה. בסיום העונה זכה רונאלדו בפרס שחקן השנה ע"ש סר מאט באזבי בפעם הרביעית (שיא משותף עם דויד דה חאה). בעונת 2022/2023 התערער מעמדו בקבוצה, והמאמן החדש, אריק טן האך, השאיר אותו על הספסל במספר משחקים. בנובמבר 2022 שוחרר מהקבוצה לאחר ראיון בו מתח ביקורת על המאמן וההנהלה. ב־30 בדצמבר 2022 חתם רונאלדו בקבוצת א-נסר מליגת העל הסעודית. ב-2 בפברואר 2023 כבש את שער הבכורה שלו בקבוצה, פנדל בדקה ה-93' שהשווה את התוצאה ל-2–2 מול אל-פתח. ב-10 בפברואר 2023 כבש שלושער ראשון בקבוצה, וקבוצתו ניצחה 3–0. בעונה זו הבקיע 14 שערים ב-16 הופעות, אולם א-נסר סיימה במקום השני, ללא תואר. בתחילת עונת 2023/24 סייע כריסטיאנו לזכות בגביע האלופות למועדונים ערבים, אותו סיים גם כמלך השערים עם שישה כיבושים כולל צמד קריטי בגמר בו ניצחה א-נסר 2–1 בתוספת הזמן את אל-הילאל. תואר זה היה הראשון בו זכה רונאלדו עם קבוצתו הסעודית. ב-30 במרץ וב-2 באפריל 2024 כבש רונאלדו פעמיים שלושער בשני משחקי ליגה רצופים, דבר שהעלה את מאזנו בעונת 2023/2024 ל-29 שערי ליגה ו-42 שערים בכל המסגרות. ב-4 במאי 2024 כבש רונאלדו שלושער בניצחון קבוצתו 6–0 על אל-ווחדה מכה בליגת העל הסעודית. זהו השלושער ה-66 בקריירה של רונאלדו שהעלה את מאזנו ל-890 שערים בקריירה. רונאלדו סיים את העונה כמלך השערים של ליגת העל הסעודית, עם 35 כיבושים - שיא לעונה בליגה זו. בנוסף, הוא הפך לשחקן הראשון בהיסטוריה שזכה במלכות השערים ב-4 ליגות שונות. את משחק הבכורה שלו במדי נבחרת פורטוגל ערך רונאלדו מול נבחרת קזחסטן, באוגוסט 2003. הוא זומן לנבחרת לקראת יורו 2004, אותו אירחה פורטוגל, ואף כבש את שער הבכורה שלו במדים הלאומיים במשחק הפתיחה של הטורניר, נגד יוון. בהמשך הטורניר, כבש רונאלדו שער נוסף בניצחון בחצי הגמר על נבחרת הולנד, ונבחר לנבחרת המצטיינת של הטורניר. פורטוגל הפסידה במשחק הגמר בתוצאה 0–1 ליוון, ובסופו של המשחק נראה רונאלדו ממרר בבכי. רונאלדו השתתף גם באולימפיאדת אתונה, בה הודחה פורטוגל בשלב הבתים. במוקדמות יורו 2008, כבש רונאלדו שמונה שערים, שני רק לאבי סמולארק הפולני, אך בטורניר עצמו כבש רק שער אחד, ולא הצליח למנוע מנבחרתו את ההדחה ברבע הגמר, לאחר המשחק נגד גרמניה. עם סיום הטורניר וכניסתו של קרלוס קיירוש לתפקיד מאמן הנבחרת הפורטוגלית, מונה רונאלדו לקפטן. במונדיאל 2010, בו הודחה פורטוגל בשמינית הגמר על ידי נבחרת ספרד, כבש רונאלדו שער בודד בניצחון 7–0 על נבחרת צפון קוריאה. ביורו 2012, כבש רונאלדו שלושה שערים, והיה לכובש המצטיין של הנבחרת, שהגיעה עד שלב חצי הגמר של הטורניר. במשחק הניצחון על הולנד, אשר הסתיים בתוצאה 2–1, כבש את שני השערים לזכותה של נבחרתו. במשחק רבע הגמר נגד צ'כיה, כבש את השער היחיד במשחק. במשחק חצי הגמר התמודדה נבחרת פורטוגל נגד נבחרת ספרד, זוכת יורו 2008 ומונדיאל 2010, והפסידה לה בדו-קרב בעיטות עונשין מ-11 מטרים. בנובמבר 2013, כבש את כל ארבעת שערי נבחרתו, בשני משחקי הפלייאוף נגד נבחרת שוודיה. כיבוש שערים אלו תרמו תרומה מכרעת להעפלת נבחרת פורטוגל למונדיאל. במשחק הראשון כבש שער אחד, ובמשחק הגומלין הבקיע שלושער. בעשותו כן, הפך מלך שערי נבחרת פורטוגל בכל הזמנים, בצוותא עם פאולטה, עם 47 שערים. ב-5 במרץ 2014, כבש צמד שערים בניצחון 5–1 על קמרון. כיבוש צמד שערים זה קיבע את מעמדו של רונאלדו כשיאן הכיבושים של נבחרת פורטוגל בכל הזמנים. ב-20 בינואר 2014, קיבל רונאלדו את תואר האצולה השלישי בחשיבותו בפורטוגל, "קצין בכיר במסדר יורש העצר דון הנריקה" מנשיא פורטוגל, בזכות הישגיו ותרומתו לנבחרת. ב-15 בינואר 2015, נבחר רונאלדו לגדול שחקני פורטוגל בכל הזמנים במסגרת אירוע לציון מאה שנים להקמת התאחדות הכדורגל הפורטוגלית, כשהוא מקדים את אאוזביו ולואיש פיגו. ב-8 בספטמבר 2020 כבש את שערו המאה במדים הלאומיים בניצחון 2–0 על נבחרת שוודיה במסגרת ליגת האומות. ב-1 בספטמבר 2021 כבש את שעריו ה-110 וה-111 במדי הנבחרת בניצחון 2–1 על נבחרת אירלנד בכדורגל. בכך הפך לשיאן הכיבושים ומלך השערים בכל הזמנים במשחקי נבחרות. ב-20 ביוני 2023 רשם רונאלדו את הופעתו ה-200 בנבחרת והיה הראשון בהיסטוריה להגיע להישג זה, שהוכר כשיא גינס. באותו משחק ניצחה פורטוגל את נבחרת איסלנד בכדורגל 1–0 משער של רונאלדו בדקה ה-91, שהעמיד את מאזנו על 123 כיבושים במדי הנבחרת הלאומית של פורטוגל. שב-22 ביוני 2016, כבש רונאלדו צמד במשחק נבחרתו בטורניר הגמר של יורו 2016 נגד הונגריה, ובכך היה לשחקן הראשון שכובש בארבעה טורנירי יורו ברציפות. לאחר מכן, העלה את מניין שעריו בטורנירי היורו השונים לתשעה: שיא כיבושים, בצוותא עם מישל פלאטיני. פורטוגל לא הרשימה בשלב הבתים המוקדם בטורניר: היא סיימה את כל משחקיה בתיקו, והעפילה בקושי מהמקום השלישי שמקדימים אותה נבחרות איסלנד והונגריה. בחצי הגמר היא גברה על ויילס 2–0, רונאלדו הבקיע את הראשון בנגיחה ובישל עבור נאני את השני. משחק הגמר נגד צרפת המארחת נערך ב-10 ביולי בסטאד דה פראנס רונאלדו נפגע כבר בתחילת המשחק מתיקול של דימיטרי פאייה ובדקה ה-25 נאלץ לעזוב לאחר 25 דקות משחק בלבד. היה זה חילוף לאחר 24 משחקים רצופים בטורנירי גמר במדי פורטוגל שבהם לא הוחלף. פורטוגל גברה 1–0 על צרפת משער בהארכה של אדר וזכתה בגביע אירופה בפעם הראשונה בתולדותיה. רונאלדו כקפטן הניף את הגביע. במשחקה הראשון של פורטוגל במונדיאל 2018 כבש רונאלדו שלושער בתיקו 3–3 מול נבחרת ספרד, והיה לשחקן הרביעי בהיסטוריה שכובש בארבעה מונדיאלים שונים, ולראשון שכובש שער בשמונה טורנירים רצופים של מונדיאל ואליפות אירופה בכדורגל. כמו כן, הפך לשחקן המבוגר ביותר שכובש שלושער במונדיאל: בגיל 33 שנים ו-100 ימים. ביורו 2020 שהתרחש בשנת 2021 בגלל מגפת הקורונה העולמית כבש רונאלדו 5 שערים, מהם 3 בפנדלים, ובישל שער נוסף. במשחק של פורטוגל נגד הונגריה בשלב הבתים הפך רונאלדו לגדול כובשי השערים באליפות אירופה בכדורגל בכל הזמנים כשכבש את שערו ה-10 באליפויות אירופה בפנדל ושבר את השיא של עצמו ושל מישל פלאטיני (9 שערים). כמו כן באותו משחק הפך רונאלדו לשחקן שהופיע בהכי הרבה טורנירי אליפות אירופה (שיחק ב-5 טורנירי אליפות אירופה רצופים מ-2004) ולשחקן שכבש בהכי הרבה טורנירי אליפות אירופה (כבש שער בכל אחד מ-5 הטורנירים שהשתתף בהם). בנוסף, במשחק נגד צרפת בשלב הבתים כבש רונאלדו את שערו ה-109 במדי נבחרתו ובכך השווה את שיאו של עלי דאי של הכי הרבה שערים לשחקן אחד במסגרת משחקים בינלאומיים של נבחרות בכל הזמנים. בסיום הטורניר זכה רונאלדו בפרס מלך השערים של יורו 2020, כאשר הקדים את פטריק שיק הצ'כי, שגם הוא כבש 5 שערים, בזכות הבישול ופחות דקות משחק. נכלל בסגל נבחרת פורטוגל לטורניר מונדיאל 2022. רונאלדו כבש שער בבעיטת עונשין בניצחון הנבחרת 3–2 על נבחרת גאנה בכדורגל, ובכך הפך לכדורגלן הראשון בהיסטוריה שכובש לפחות שער אחד ב-5 טורנירי מונדיאל שונים וב-10 טורנירי מונדיאל ויורו ברציפות. רונאלדו נכלל בסגל נבחרת פורטוגל לטורניר יורו 2024 אך סיים את הטורניר ברבע הגמר (הדחה מול צרפת בדו-קרב בעיטות עונשין) ללא הבקעת שער בטורניר. עם זאת, הוא רשם לזכותו בישול אחד. באוגוסט 2024, רונאלדו השיק ערוץ יוטיוב משלו. הערוץ, שנקרא "UR", עלה ב-21 באוגוסט ויכלול דיונים של רונאלדו על התשוקה הגדולה שלו לכדורגל, וכן על נושאים אחרים כמו משפחה, תזונה, כושר גופני, התאוששות פיזית, חינוך ועסקים. תוך שעה ו-29 דקות מהשקת הערוץ, הוא הגיע ליותר ממיליון מנויים, מה שהפך אותו לערוץ היוטיוב המהיר ביותר אי פעם שהגיע למספר זה. מלבד כישרונו של רונאלדו, הוא ניחן במספר תכונות המסייעות לו לכבוש שערים רבים: גובה ועוצמת ניתור. גובה ראשו בעת ניתור לנגיחה עומד על כ-2.63 מטרים. יכולת הניתור ועוצמת נגיחותיו הופכות אותו נוגח מצטיין. כמו כן, כבש רונאלדו מספר שערים בבעיטות מספריים ("מספרות"), כאשר ניתר לגבהים יוצאי דופן. מהירות. רונאלדו נחשב אחד השחקנים המהירים בעולם, בתנועה עם ובלי כדור. בשנת 2009, הוכתר רונאלדו על ידי המגזין הגרמני הנחשב דר שפיגל כשחקן המהיר בעולם, בהגיעו למהירות ריצה של 33.6 קמ"ש (9.3 מטר לשנייה) על כר הדשא. מיומנות טכנית. שליטה בכדור ויכולת כדרור, המאפשרות לו לעבור שחקנים יריבים. בעיטות עוצמתיות ומדויקות לעבר שער היריבה. תכונה זו מאפשרת לו לבעוט לשער היריבה גם מטווחים רחוקים, והיא מתבטאת הן במהלך משחק פעיל והן בבעיטות חופשיות והן בבעיטות עונשין מ-11 מטרים. הוא בועט בשתי רגליו, אך רגלו הימנית היא החזקה מבין השתיים. כושר גופני עילאי, סיבולת לב-ריאה גבוהה (דבר המאפשר לו לשחק ברמה גבוהה לאורך כל המשחק ולאורך כל העונה) ואתלטיות פיזית. אתלטיות וחוזק במאבקי מיקום. "רעב" לשערים ותארים, המדרבן אותו לעבודה קשה באימונים ובמשחקים עצמם. מבחינה טקטית, שיחק רונאלדו במספר עמדות התקפיות לאורך הקריירה שלו: קשר התקפי, קיצוני ימני ושמאלי וחלוץ. בספורטינג ליסבון ובמהלך עונתו הראשונה במנצ'סטר יונייטד, שיחק כקשר התקפי ימני, אף על פי שלעיתים מוקם במרכז המגרש או בצדו השמאלי. בהכוונתו של אלכס פרגוסון, הוא שיחק לחלופין במרבית עמדות ההתקפה. מבחינת העמדה בה מוקם רונאלדו בהרכבה ה"יבש" ("דה יורה") של ריאל מדריד, המשיך להיות מוגדר כקשר התקפי קיצוני, אך בפועל ("דה פקטו") נחשב שחקן חופשי על המגרש. עובדת היותו שחקן חופשי סייעה לרונאלדו למצות את כישרונו כרצונו במהלך משחקיו, בהפכו ליעיל הרבה יותר, הן בכיבוש שערים והן בבישולים עבור חברי קבוצתו האחרים. נכון ל-6 באוקטובר 2023 נכון ל-8 בספטמבר 2023 סה"כ (נכון ל־20 ביוני 2023): 1,170 הופעות ו-838 שערים לרונאלדו חמישה ילדים: ב-17 ביוני 2010, נולד כריסטיאנו ג'וניור. אמו אנונימית והוא נמצא תחת חסותו המלאה של רונאלדו ותחת טיפולן של אמו ואחיותיו. ב-8 ביוני 2017, נולדו לו תאומים: בן בשם מתאו ובת בשם אווה, אף הם מאם פונדקאית בארצות הברית. ב-12 בנובמבר 2017, נולדה לרונאלדו ולבת זוגו ג'ורג'ינה רודריגז תינוקת בשם אלאנה מרטינה. ב-18 באפריל 2022, נולדו לרונאלדו ולבת זוגו ג'ורג'ינה זוג תאומים, אך רק הבת שרדה את הלידה והבן נפטר. רונאלדו היה מאורס לאירינה שייק, דוגמנית על רוסיה ונערת השער של גיליון בגדי הים של ספורטס אילוסטרייטד. בינואר 2015 נפרדו בני הזוג, לאחר חמש שנות זוגיות. כיום הוא בזוגיות עם הדוגמנית הספרדייה ג'ורג'ינה רודריגז (ספ')‏. ב-9 בנובמבר 2015, יצא לאקרנים סרט דוקומנטרי, המגולל את סיפור חייו. רונאלדו שימש פרזנטור של חברות רבות והופיע במספר רב של פרסומות, עליהן נמנות גם פרסומות לחברת התקשורת הישראלית HOT. רונאלדו רכש מכונית-על מדגם בוגאטי שירון, הנחשבת למכונית הכביש החזקה והמהירה בעולם. בצילומי טלוויזיה שסיקרו את אסון רעידת האדמה והצונאמי באוקיינוס ההודי (2004) נראה ילד כבן שמונה, לבוש בחולצה מספר 7 של נבחרת פורטוגל (המספר של רונאלדו באותו הזמן), הילד חולץ לאחר 19 ימים ומשפחתו נהרגה. בעקבות זאת ביקר רונאלדו באינדונזיה במחוז אצ'ה שנפגע קשות בצונאמי וגייס כספים לשיקום ובנייה מחדש. תרומה גדולה ידועה נוספת הייתה של 100,000 יורו ב-2009. התרומה יועדה להקמת מרכז לחקר הסרטן בבית החולים במדיירה בו הייתה מאושפזת אמו. בנובמבר 2011 רונאלדו תרם זוג נעליים שלו למכירה פומבית, ובנובמבר 2012 מכר את נעלי הזהב שזכה בהם ב-2011 בעבור 1.5 מיליון יורו. הכספים משתי המכירות הועברו לקרן למימון והקמת בתי ספר ברצועת עזה. במהלך מונדיאל 2014 במשחק של פורטוגל נגד ארצות הברית. הופיע כשלראשו תספורת בצורת זיג זג. מאוחר יותר פורסם שמדובר במחווה לילד חולה סרטן, הילד כבש את ליבו של רונאלדו, ששילם חלק מההוצאות הרפואיות עבורו, והתספורת היא בצורת צלקתו של הילד. ב-2015, הוא השתתף בסרטון מיוחד, שהיה בחסות חברת ROC, ונועד לעורר את תשומת הלב הציבורית לחסרי הבית. במסגרתו, הוא התחפש לחסר בית ושיחק בכדור בכיכר במרכז מדריד. אף שהוא הפגין יכולת מרשימה עם הכדור, וניסה לעניין את העוברים ושבים, האחרונים לא מיהרו לשתף עמו פעולה בשל מראהו המרושל. כעבור שעה חשף את עצמו, והעניק את הכדור עם חתימתו לילד שכן שיחק איתו. בדצמבר 2016, פורסמו נגד רונאלדו חשדות בדבר העלמת מס שיטתית שביצע באמצעות סוכנו, ז'ורז'ה מנדש. פרסומים אלו טענו, כי העלמות המס בוצעו באמצעות רשת של מקלטי מס באירלנד, איי הבתולה הבריטיים ושווייץ. ב-15 ביוני 2018, הורשע רונאלדו בעסקת טיעון בעקבות פרשיות אלו, ונגזרו עליו שנתיים מאסר על תנאי, כמו גם תשלום קנס כספי בסך 18.8 מיליוני אירו. ב-2017 פרסם המגזין הגרמני דר שפיגל כתבה ובה נטען שרונאלדו אנס אישה אמריקאית בלאס וגאס ב-2009 ולאחר מכן שילם לה דמי שתיקה. ב-28 בספטמבר 2018 פרסם העיתון פרטים נוספים על האונס לכאורה. רונאלדו וסוכנו הכחישו את ההאשמות. ביולי 2019 הודיעה הפרקליטות בלאס וגאס על סגירת התיק, אולם באוקטובר 2020 נקבע שבית המשפט של נבדה ידון בכשירותה המנטלית בעת שחתמה על הסכם הסודיות, וייתכן שהמשפט יתקיים בסופו של דבר. ספורטינג ליסבון הסופר קאפ הפורטוגלי: 2002 מנצ'סטר יונייטד ליגת האלופות: 2007/2008 אליפות העולם לקבוצות: 2008 אליפות אנגליה (3): 2006/2007, 2007/2008, 2008/2009 גביע ה-FA ‏: 2003/2004 גביע הפוטבול ליג (2): 2005/2006, 2008/2009 מגן הקהילה: 2003, 2007, 2008 ריאל מדריד אליפות ספרד (2): 2011/2012, 2016/2017 גביע המלך הספרדי (2): 2010/2011, 2013/2014 הסופר קאפ הספרדי (2): 2012, 2017 ליגת האלופות (4): 2013/2014, 2015/2016, 2016/2017, 2017/2018 הסופר קאפ האירופי (2): 2014, 2017 אליפות העולם לקבוצות (3): 2014, 2016, 2017 יובנטוס אליפות איטליה (2): 2018/2019, 2019/2020 הסופר קאפ האיטלקי (2): 2018, 2020 קופה איטליה : 2020/2021 א-נסר גביע האלופות למועדונים ערבים: 2023 נבחרת פורטוגל מקום רביעי בגביע העולם: 2006 אליפות אירופה: 2016 סגנית: 2004 מקום שלישי-רביעי: 2012 ליגת האומות: 2018/2019 כדור הזהב/כדור הזהב של פיפ"א (5): 2008, 2013, 2014, 2016, 2017 כדורגלן השנה בעולם: 2008 שחקן השנה של אופ"א: 2013/2014, 2015/2016, 2016/2017 The Best (פיפ"א) (2): 2016, 2017 פרס בראבו: 2004 נעל הזהב האירופית (4): 2008, 2011, 2014, 2015 כדורגלן השנה בליגה האנגלית (התאחדות שחקני הכדורגל) (2): 2007, 2008 השחקן המצטיין בפרמייר ליג (2): 2007, 2008 הכדורגלן הצעיר של השנה בליגה האנגלית: 2007 מלך השערים בליגת האלופות (7): 2007/2008, 2012/2013, 2013/2014, 2014/2015, 2015/2016, 2016/2017, 2017/2018 מלך השערים בגביע האלופות למועדונים ערבים: 2023 מלך השערים בליגה הספרדית (3): 2010/2011, 2013/2014, 2014/2015 מלך השערים בפרמייר ליג: 2007/2008 מלך השערים בסרייה א׳: 2020/2021 מלך השערים בליגת העל הסעודית: 2023/2024 מלך שערי אליפות אירופה: יורו 2020, 2012 פרס פושקש לשנת 2009 כדורגלן השנה של WorldSoccer לשנת 2013 ספורטאי השנה של התקשורת הפורטוגלית: 2013 שחקן השנה של Globe Soccer לשנת 2013 תואר אצולה "קצין בכיר במסדר יורש העצר דון הנריקה" השלישי בחשיבותו בפורטוגל: 2014 נבחר לכדורגלן הטוב בהיסטוריה של פורטוגל במסגרת אירוע לציון 100 שנה להקמת התאחדות הכדורגל הפורטוגלית ב-2019 קיבל את התואר "אגדת מארקה" של עיתון הספורט מארקה רגל הזהב: 2020 "שחקן המאה" של Globe Soccer כדורגלן השנה בליגה האיטלקית: 2019, 2020 שחקן החודש בפרמייר ליג (5): נובמבר 2006, דצמבר 2006, ינואר 2008, מרץ 2008, ספטמבר 2021 שחקן השנה ע"ש סר מאט באזבי (4): 2003/2004, 2006/2007, 2007/2008, 2021/2022 כריסטיאנו רונאלדו כבש בסך הכל בקריירה 900 שערים במשחקים רשמיים, הכי הרבה במאה ה-21 ולפי ה-IFFHS הוא הכדורגלן שכבש הכי הרבה שערים רשמיים בכל הזמנים הכדורגלן הראשון בהיסטוריה לכבוש 900 שערים במשחקים רשמיים (ועד כה היחיד שכבש מעל 900 שערים) הכדורגלן הראשון בהיסטוריה לכבוש 850 שערים במשחקים רשמיים השחקן הראשון לכבוש שער בכל דקה של המשחק זכה בכדור הזהב עם הכי הרבה נקודות בהיסטוריה: 946 נקודות (2017) זכה בכדור הזהב בהפרש הנקודות הכי גדול בהיסטוריה: 429 נקודות (2016) בחירה להרכב כל הזמנים בדצמבר 2020 שיאן ההופעות בנבחרת השנה של אופ״א עם 15 הופעות השחקן שכבש הכי הרבה שערי ניצחון: 269 השחקן שכבש הכי הרבה שערים בשנה הקלנדרית 2023: 54 שערים מלך השערים של ריאל מדריד בכל הזמנים (450 שערים בכל המסגרות, מתוכם 311 שערי ליגה) השחקן הראשון בהיסטוריה שכבש 100 שערים בגביעי אירופה (כולל ליגת האלופות) מלך השערים של גביע העולם למועדונים בכל הזמנים: 7 שערים במדי מנצ׳סטר יונייטד וריאל מדריד השחקן היחיד לכבוש שלושער בגמר גביע העולם למועדונים (2016) השחקן הראשון והיחיד בהיסטוריה שזכה ב־2 נעלי זהב של גביע העולם למועדונים השחקן הכי מהיר לכבוש 350 שערים עבור מועדון אחד מחמש הליגות הגדולות (עשה זאת ב-335 הופעות במדי ריאל מדריד) השחקן הראשון שכבש 50 שערים בשלוש הליגות הבכירות באירופה (בפרמייר ליג, בלה ליגה, ובסרייה א') השחקן הראשון בהיסטוריה שכבש 100 שערים בשלוש קבוצות שונות (מנצ׳סטר יונייטד, ריאל מדריד ויובנטוס) ובנבחרת הראשון בהיסטוריה להבקיע 20 שערים במשחקי הדרבי של מדריד הראשון בהיסטוריה לכבוש 40 שערים בליגת כדורגל מקצועית בשתי עונות רצופות השחקן הראשון לכבוש 30+ שערים ב-6 עונות רצופות בחמש הליגות הגדולות השחקן הראשון והיחיד לכבוש 60 שערים בשנה 4 שנים ברצף (2011–2014) השחקן הראשון לכבוש 50 שערים ב-4 עונות רצופות השחקן הראשון לכבוש 50 שערים ב-5 עונות רצופות השחקן הראשון לכבוש 50 שערים ב-6 עונות רצופות השחקן הראשון והיחיד שזכה בתארים הבאים בשני מועדונים שונים (ריאל מדריד ומנצ'סטר יונייטד): תואר הליגה, תואר ליגת האלופות, תואר הסופר קאפ, גביע הליגה, השחקן המצטיין של העונה בליגה, נעל הזהב, כדור הזהב וגביע העולם למועדונים שיא השערים לעונה בליגה הסעודית: 35, בעונת 2023/2024 השחקן הראשון שזכה בתואר מלך השערים ב-4 ליגות שונות (פרמייר ליג, לה ליגה, סרייה א' וליגת העל הסעודית). רונאלדו הוא שיאן ההופעות והשערים במשחקי נבחרות לאומיות. מלך השערים העולמי לנבחרות: 132 שערים במדי נבחרת פורטוגל בכדורגל. מלך השערים של נבחרת פורטוגל בכל הזמנים שיאן ההופעות במשחקי נבחרות בכל הזמנים (214 הופעות) מלך ההופעות של נבחרת פורטוגל בכל הזמנים (214 הופעות) השחקן הראשון בהיסטוריה שהופיע 200 פעמים במדי הנבחרת הבקעה של לפחות שער אחד ב-10 טורנירי מונדיאל ויורו ברציפות, מהם הבקעת שער ב-5 טורנירי מונדיאל השחקן הראשון בהיסטוריה שכבש לפחות שער אחד ב-5 טורנירי מונדיאל שונים הוא השחקן המבוגר ביותר שכובש שלושער במונדיאל: עשה את זה במונדיאל 2018 בגיל 33 ו-100 ימים מלך שערי היורו בכל הזמנים עם 14 שערים בטורנירי הגמר ו-31 שערים במוקדמות (שיא בכל קטגוריה) רונאלדו הוא הכובש הפורה ביותר בתולדות ליגת האלופות ושבר בה שיאי שערים רבים: מלך השערים של ליגת האלופות בכל הזמנים (עם 134 שערים, נכון ל־9 בדצמבר 2020) מלך הבישולים של ליגת האלופות בכל הזמנים (עם 47 בישולים, נכון ל-8 באוגוסט 2020) השחקן הראשון בתולדות ליגת האלופות שכובש 100 שערים במפעל זה. שיאן השערים בעונה אחת בליגת האלופות: 17 שערים בעונת 2013/2014 השחקן הראשון בהיסטוריה שזוכה 5 פעמים ברציפות בתואר מלך השערים של ליגת האלופות שיא 6 של זכיות ברציפות בתואר מלך השערים של ליגת האלופות השחקן עם הכי הרבה שערים בשלב חצי גמר ליגת אלופות: 13 שערים הראשון בהיסטוריה שכבש 50 שערים בשלבי הנוק-אאוט בליגת האלופות הראשון בהיסטוריה להבקיע שני שלושערים רצופים בשלבי הנוק אאוט של ליגת האלופות השווה את השיא של ליונל מסי: 8 שלושערים בליגת האלופות השחקן הראשון בהיסטוריה שכבש בכל אחד מששת משחקי שלב הבתים של ליגת האלופות, בעונת 2017/2018 השחקן הראשון שכבש 100 שערים במדי קבוצה אחת בליגת האלופות השחקן הראשון שכבש 10 משחקים ברציפות בליגת האלופות (מהגמר של עונת 2016/2017 ובעונת 2017/2018) כבש 11 משחקים ברציפות בליגת האלופות (מהגמר של עונת 2016/2017 ובעונת 2017/2018) כבש ב־15 עונות רצופות בליגת האלופות (מעונת 2006/2007 עד עונת 2020/2021) השחקן הראשון והיחיד לכבוש 15+ שערים בליגת האלופות בשנה (עשה את זה 3 פעמים בשנים 2013, 2015 ו-2017) השחקן שזכה בהכי הרבה פרסי שחקן השנה של אופ"א בהיסטוריה: 3 זכיות השחקן שזכה בהכי הרבה פרסי נעל הזהב של ליגת האלופות: 7 זכיות השחקן הראשון והיחיד לסיים כמלך השערים של ליגת האלופות 6 עונות ברצף (מעונות 2012/2013 עד עונת 2017/2018) השחקן שכבש הכי הרבה שערים מול יריבה אחת בליגת האלופות (10 שערים מול יובנטוס) השחקן הראשון והיחיד לכבוש שלושער בשני משחקים אחד אחרי השני בליגת האלופות (עשה זאת מול באיירן מינכן ואתלטיקו מדריד בעונת 2016/2017) השחקן שכבש הכי הרבה שערים בשלבי רבע הגמר של ליגת האלופות: 20 שערים השחקן הראשון לכבוש 100 שערים בליגת האלופות השחקן הראשון לכבוש 100 שערים באירופה (ליגת האלופות, מוקדמות ליגת האלופות והסופר קאפ האירופאי) השחקן הראשון לכבוש יותר מ-40+ שערים בשלבי הנוק אאוט של ליגת האלופות השחקן הראשון לכבוש יותר מ-50+ שערים בשלבי הנוק אאוט של ליגת האלופות השחקן שכבש הכי הרבה שלושערים בעונת ליגת אלופות (בעונת 2015/2016) השחקן שכבש הכי הרבה בעיטות חופשיות בליגת האלופות: 12 שערים אתר האינטרנט הרשמי של כריסטיאנו רונאלדו (באנגלית) כריסטיאנו רונאלדו, ברשת החברתית פייסבוק כריסטיאנו רונאלדו, ברשת החברתית אקס (טוויטר) כריסטיאנו רונאלדו, ברשת החברתית אינסטגרם כריסטיאנו רונאלדו, סרטונים בערוץ היוטיוב כריסטיאנו רונאלדו, באתר Transfermarkt כריסטיאנו רונאלדו, באתר Fussballdaten.de (בגרמנית) כריסטיאנו רונאלדו, באתר Soccerway כריסטיאנו רונאלדו, באתר BDFutbol כריסטיאנו רונאלדו, באתר WorldFootball.net כריסטיאנו רונאלדו, באתר National Football Teams כריסטיאנו רונאלדו, באתר FootballDatabase.eu כריסטיאנו רונאלדו, באתר ESPN פרופילים כריסטיאנו רונאלדו, במסד הנתונים הקולנועיים IMDb (באנגלית) השוואה מפורטת בין כריסטיאנו רונאלדו לליונל מסי, ובה סטטיסטיקות רבות, ויקיפדיה האנגלית THANK YOU, CRISTIANO RONALDO | Real Madrid Official Video, בערוץ היוטיוב הרשמי של ריאל מדריד, יולי 2018 פרופיל באתר מנצ'סטר יונייטד כתבות לוקה קאיולי, ייסורי רונאלדו הצעיר, באתר ynet, 13 בנובמבר 2012 מערכת ערוץ הגברים, ‏מה הופך את כריסטיאנו רונאלדו לשחקן הטוב בעולם?, באתר ‏מאקו‏, 16 ביוני 2014 אלון זנדר, ‏האם כריסטיאנו רונאלדו הוא בכלל בן אנוש?, באתר גלובס, 14 באפריל 2015 זוגיות, היחסים עם מסי, והאבא האלכוהוליסט: כריסטיאנו רונאלדו מדבר בפתיחות על הכל, באתר ynet, 13 בנובמבר 2015 מת'יו סייד, טיים מגזין, אגדת דשא ישראל שמאי, איך זה שכוכב אחד לבד מעז? הצ'אנס של רונאלדו, באתר nrg‏, 10 ביולי 2016 נתיב כפרי, שבע זה מעל לטבע, "הזווית", אפריל 2017 רותם סגל, KICK, כך הפך רונאלדו לגדול מכולם, באתר ynet, 18 באפריל 2017 נוצץ ושווה זהב: איך הפך רונאלדו לאחד השחקנים הטובים בהיסטוריה?, בערוץ היוטיוב של כאן 11, יוני-יולי 2018 מיכאל יוכין, ‏קריסה או הימור מוצלח? הג'וב האיטלקי של רונאלדו, בעיתון מקור ראשון, 24 באוגוסט 2018 מאיה מאהלר, אפקט רונאלדו, באתר "ידיעות אחרונות", 26 בדצמבר 2018 נפרדים מרונאלדו: רגעי הקסם לפני המעבר ליובנטוס, בערוץ היוטיוב של ONE כריסטיאנו רונאלדו, באתר אנציקלופדיה בריטניקה (באנגלית) מידע על כריסטיאנו רונאלדו בקטלוג הספרייה הלאומית זאב אברהמי, כוכב נופל: ההתרסקות של כריסטיאנו רונאלדו, באתר ynet, 30 באוקטובר 2022 ynet ספורט, המספרים והשיאים: המסע של רונאלדו לתואר מלך השערים של 2023, באתר ynet, 29 בדצמבר 2023 "כריסטיאנו, בן כמה אתה?": 6 שנים למספרת, באתר ‏מאקו‏, 3 באפריל 2024 "הפלא השמיני": שלושער שני ברצף לרונאלדו, באתר ערוץ הספורט, 3 באפריל 2024 "הפלא השמיני": רונאלדו עבר את דייגו מראדונה, באתר ONE‏, 3 באפריל 2024 אתר ריאל מדריד זכה בשלושה כדורי זהב של פראנס פוטבול (2008, 2016, 2017), שני כדורי זהב של פיפ"א (2013, 2014), לצד זכייתו פעם אחת בכדורגלן השנה בעולם (2008) ופעמיים בפרס שחקן השנה (2016, 2017) של פיפ"א. לפי הספירה הרשמית. All-time Player | Most assists Stats | UEFA Champions League, באתר הרשמי של אופ"א. מערכת ONE, היחיד בהיסטוריה: רונאלדו הגיע ל-800 שערים, באתר ynet, 2 בדצמבר 2021. כריסטיאנו רונאלדו לא הצטנע כשהגיע ל-900 שערים, אך ידע להעריך את הרגע, באתר ישראל היום, 6 בספטמבר 2024. בן גולדפריינד, ‏הקריירה נגמרת בסעודיה? שיא חדש לכריסטיאנו רונאלדו רגע לפני פגרת הנבחרת, באתר ‏מאקו‏, 3 בספטמבר 2023 Cristiano Ronaldo goal scoring record: List of all-time top scorers though totals are up for debate, www.sportingnews.com (באנגלית) מוריניו: "רונאלדו כנראה הכי טוב בהיסטוריה", באתר וואלה, 5 במרץ 2013. זידאן:"כריסטיאנו רונאלדו הוא השחקן הטוב ביותר בעולם ולכן הוא גם היקר ביותר", באתר "מארקה", 12 בספטמבר 2013 (בספרדית). יאיר קטן, רונאלדו – כנראה שזה השחקן המושלם בעולם, באתר ynet, 11 בנובמבר 2011. כריסטיאנו רונאלדו הכדורגלן הגדול בהיסטוריה של פורטוגל, באתר וואלה, 15 בינואר 2015. רונאלדו הפך לגדול כובשי ריאל מדריד: "ראול איחל לי שאכבוש עוד 300 שערים", באתר וואלה, 1 באוקטובר 2015. none, ‏"כל עוד אקבל אהבה מהקהל, אמשיך לשחק בנבחרת פורטוגל", באתר ‏מאקו‏, 21 ביוני 2023. כריסטיאנו רונאלדו זכה בתואר אצולה מנשיא פורטוגל, באתר וואלה, 20 בינואר 2014. "Ronaldo's $105 Million Year Tops Messi and Crowns Him Soccer's First Billion-Dollar Man". Forbes. Olivia Munson, Who has the most followers on Instagram? Cristiano Ronaldo, Kylie Jenner and more, USA TODAY (באנגלית אמריקאית) Jacob Ranson, Ronaldo becomes first person to reach 500 MILLION Instagram followers, Mail Online, ‏2022-11-21 Lee Walker, Cristiano Ronaldo Becomes the Most Followed Person in the World on Facebook, Bleacher Report (באנגלית) ynet ספורט, כריסטיאנו רונאלדו - האדם הראשון שהגיע למיליארד עוקבים ברשתות החברתיות, באתר ynet, 13 בספטמבר 2024. מדובר בסכום הנומינלי של מספרי העוקבים בכל הרשתות החברתיות ללא קיזוז חפיפה (אדם שעוקב אחרי כריסטיאנו רונאלדו במספר רשתות חברתיות שונות). Hayward, Ben (23 ביוני 2017). "The 'little bee' who always cried – the story of young Ronaldo's path to greatness in Madeira". Goal. אורכב מ-המקור ב-30 באוגוסט 2017. נבדק ב-23 באוגוסט 2017. {{cite web}}: (עזרה) אבישי מתיה, ‏טופ מודל: יום-הולדת 30 לכריסטיאנו רונאלדו, באתר מעריב אונליין, 5 בפברואר 2015 "Cristiano Ronaldo's mother: I wanted an abortion, but God said no". Eurosport. 5 בנובמבר 2015. נבדק ב-26 בינואר 2021. {{cite web}}: (עזרה) "Ronaldo's mother reveals she tried to abort her son". Irish independent. נבדק ב-30 ביוני 2022. {{cite web}}: (עזרה) "Cristiano Ronaldo spills all to his 'close friend' Jasmine about women, football, cars... and money". Daily Mirror. 3 ביולי 2011. אורכב מ-המקור ב-19 באוגוסט 2013. נבדק ב-21 באוגוסט 2013. {{cite news}}: (עזרה) יאיר קטן, פורץ המחסומים / סיפורו של רונאלדו, באתר ynet, 13 בפברואר 2014 "Bola de Ouro – Ronaldo conquistou primeiro prémio aos oito anos no Andorinha". Diário de Notícias (בפורטוגזית). 2 בדצמבר 2008. אורכב מ-המקור ב-23 באוגוסט 2017. נבדק ב-23 באוגוסט 2017. {{cite news}}: (עזרה) "Clash of the Titans". Manchester Evening News. 18 באפריל 2010. אורכב מ-המקור ב-3 בספטמבר 2014. נבדק ב-30 באוגוסט 2014. {{cite news}}: (עזרה) כריסטיאנו רונאלדו זכה בכדור הזהב, באתר וואלה, 2 בדצמבר 2008 רונאלדו הקדים את מסי ונבחר לשחקן השנה, באתר ‏מאקו‏, 12 בינואר 2009 ריאל מדריד הפסידה 1:0 לגרנאדה, שער עצמי לרונאלדו, באתר וואלה, 3 בפברואר 2013 יש מנצח: רונאלדו זכה בכדור הזהב לשנת 2013, באתר ONE‏, 13 בינואר 2014 אליפות עשירית ורק מלך אחד: כל המספרים של הגמר, באתר ערוץ הספורט, 25 במאי 2014 ההיסטוריה של קסיאס, הווינריות של ראמוס: מספרי הגמר, באתר וואלה, 25 במאי 2014 מספר חזק: צפו בנתונים המופרעים של רונאלדו, באתר ערוץ הספורט, 11 בדצמבר 2014 כריסטיאנו רונאלדו זכה בכדור הזהב: "עכשיו אני רוצה להגיע למסי", באתר ynet, 12 בינואר 2015 המספרים מאחורי החמישייה של רונאלדו, באתר ynet, 5 באפריל 2015 שער 300 לרונאלדו, 0:2 לריאל מול ראיו, באתר ערוץ הספורט, 8 באפריל 2015 "Crisitano Ronaldo sets real madrid la liga scoring record". ESPN. 12 בספטמבר 2015. נבדק ב-12 בספטמבר 2015. {{cite web}}: (עזרה) ynet ספורט, שלושער לרונאלדו, ריאל מדריד בחצי הגמר, באתר ynet, 12 באפריל 2016 מערכת וואלה! ספורט‏, הערב הגדול של כריסטיאנו רונאלדו: "לא יודע מי פקפק בי", באתר וואלה, 13 באפריל 2017 ynet ספורט, ציון 100: ריאל מדריד בחצי גמר ליגת האלופות, באתר ynet, 19 באפריל 2017. רונאלדו: "זה כנראה השער היפה ביותר בקריירה שלי", באתר ‏מאקו‏, 4 באפריל 2018. סוכם: יובנטוס תרכוש את רונאלדו ב-100 מיליון אירו, באתר גלובס, 10 ביולי 2018. יעקב זיו, ‏‏רשמית: כריסטיאנו רונאלדו חתם לארבע שנים ביובנטוס, באתר ספורט1, 10 ביולי 2018 ynet ספורט, רשמית: כריסטיאנו רונאלדו עבר ליובנטוס, באתר ynet, 10 ביולי 2018. השיבה הביתה: רונאלדו חתם ביונייטד, באתר ערוץ הספורט, 28 באוגוסט 2021 "Cristiano Ronaldo to Man Utd: 'I'm back where I belong' and dedicates return to Sir Alex Ferguson". BBC Sport. 31 באוגוסט 2021. נבדק ב-31 באוגוסט 2021. {{cite web}}: (עזרה) "Ronaldo is Coming Home". ManUtd.com. Manchester United. 31 באוגוסט 2021. נבדק ב-31 באוגוסט 2021. {{cite web}}: (עזרה) מנצ'סטר יונייטד הודיעה: כריסטיאנו רונאלדו עוזב מיידית, באתר וואלה, 22 בנובמבר 2022 ציוץ של AlNassr FC ברשת החברתית אקס (טוויטר), 30 בדצמבר 2022 צפו: שער של רונאלדו נתן שוויון דרמטי לאל נאסר, באתר ONE‏, 3 בפברואר 2023 ממשיך לככב: שלושער ענק לרונאלדו באל נאסר, באתר ONE‏, 25 בפברואר 2023 "הפלא השמיני": שלושער שני ברצף לרונאלדו, באתר ערוץ הספורט, 3 באפריל 2024, "הפלא השמיני": רונאלדו עבר את דייגו מראדונה, באתר ONE‏, 3 באפריל 2024. שלושער 66 לרונאלדו בקריירה ב-0:6 של אל נאסר, באתר ONE‏, 4 במאי 2024. שובר שיאים: צפו בצמד של רונאלדו, סרטון בערוץ "ONE - הערוץ הרשמי", באתר יוטיוב (אורך: 02:18), 28 במאי 2024. פרופיל באתר paktribune.com מערכת וואלה! ספורט‏, פורטוגל זכתה ביורו 2016, באתר וואלה, 11 ביולי 2016 "רונאלדו הוכיח שהוא עשוי מפלדה. ערב של גאונות", באתר ‏מאקו‏, 16 ביוני 2018. ג'רארד פיקה: "לרונאלדו יש תחביב לזרוק עצמו על הדשא", באתר וואלה, 15 ביוני 2018 A lista de convocados de Portugal para o Mundial 2022 באתר MaiseFutbol, ‏ 10 בנובמבר 2022 (בפורטוגזית) Convocados para o Euro 2024 באתר הרשמי של פדרציית הכדורגל הפורטוגלית, 21 במאי 2024 (בפורטוגזית) Alex Ritman, Cristiano Ronaldo Launches YouTube Channel, Variety, ‏2024-08-21 (באנגלית אמריקאית) Mark Tran, Cristiano Ronaldo becomes a father – but mother keeps mum, הגארדיאן, ‏6 ביולי 2010 (באנגלית) Luchina Fisher, Cristiano Ronaldo's Bid for Single Fatherhood, באתר ABC, ‏6 ביולי 2010 (באנגלית) Emmeline Saunders, Truth behind Cristiano Ronaldo's newborn twins revealed, דיילי מירור, ‏8 ביולי 2017 (באנגלית) טרגדיה: אחד מהתאומים של רונאלדו מת בלידה, באתר ynet, 18 באפריל 2022. קרן בר לב, ‏סוף המשחק: כריסטיאנו רונאלדו ואירינה שייק נפרדו אחרי חמש שנים, באתר ‏מאקו‏, 18 בינואר 2015. "His body, his beauty... I was trembling" - Georgina Rodríguez on first meeting Ronaldo, AS.com, ‏2020-01-31 (באנגלית) מכופף את החוקים: ההטבה שקיבל כריסטיאנו רונאלדו, באתר ערוץ הספורט, 8 בינואר 2023 Unique Facts About Cristiano Ronaldo, באתר "bubblews"‏, 1 בספטמבר 2014 (באנגלית) כריסטיאנו רונאלדו מהקבוצה ריאל מדריד, תורם 2000 יורו לילדים פלסטיניים, באתר "Goal"‏, 20 בנובמבר 2011 (באנגלית) כריסטיאנו רונאלדו תורם 1.5 מיליון דולר לילדים בעזה(הקישור אינו פעיל, 14.9.2021), באתר "Russia Today",‏ 21 בנובמבר 2012 מה הסיפור מאחורי התספורת של רונאלדו?, באתר ‏מאקו‏, 23 ביוני 2014 רונאלדו מחופש להומלס, יוטיוב Soccer Superstar Cristiano Ronaldo Launches New Selfie App, Donation for Every Download Helps Kids in Need ynet ספורט, דיווח: רונאלדו העלים מס בחשבונות פיקטיביים, באתר ynet, 3 בדצמבר 2016 למד לקח מליאו מסי? בספרד חושפים: כך רונאלדו חומק מרשויות המס, באתר וואלה, 1 בדצמבר 2016. ynet ספורט, רונאלדו לא יישב בכלא, ישלם קנס לרשויות המס, באתר ynet, 15 ביוני 2018. "Cristiano Ronaldo's Secret". Der Spiegel. 19 באפריל 2017. נבדק ב-11 בספטמבר 2017. {{cite news}}: (עזרה) רונאלדו מסתבך: בלאס וגאס פתחו בחקירת טענות האונס נגד כוכב הכדורגל בערוץ היוטיוב של כאן 11, 2 באוקטובר 2018. Her Name Is Kathryn The Woman Who Accuses Ronaldo of Rape. Der Spiegel, September 29, 2018. "Cristiano Ronaldo denies rape claim as 'fake news'". BBC. נבדק ב-30 בספטמבר 2018. {{cite news}}: (עזרה) רשמית: תיק האונס נגד כריסטיאנו רונאלדו נסגר, באתר ynet, 22 ביולי 2019 פרשת האונס של רונאלדו חוזרת לבית המשפט, באתר ynet, 7 באוקטובר 2020 ‏תואר נוסף לכריסטיאנו רונאלדו: "הצטערתי לעזוב את מדריד", באתר ספורט1, 29 ביולי 2019 ynet ספורט, המספרים והשיאים: המסע של רונאלדו לתואר מלך השערים של 2023, באתר ynet, 29 בדצמבר 2023; ענק: צפו ברונאלדו כובש את שערו ה-54 השנה, סרטון בערוץ "ONE - הערוץ הרשמי", באתר יוטיוב (אורך: 02:04).